জে. টি. হার্ন
জন টমাস হার্ন (ইংরেজি: J. T. Hearne; জন্ম: ৩ মে, ১৮৬৭ - মৃত্যু: ১৭ এপ্রিল, ১৯৪৪) কেলফন্ট সেন্ট জাইলস এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের পক্ষে ১৮৯২ থেকে ১৮৯৯ সময়কালে আন্তর্জাতিক ক্রিকেটে প্রতিনিধিত্ব করেছেন। এছাড়াও, ঘরোয়া ক্রিকেটে মিডলসেক্সের পক্ষে খেলেন জ্যাক হার্ন নামে পরিচিত জে. টি. হার্ন। দলে তিনি মূলতঃ মিডিয়াম-ফাস্ট বোলাররূপে অংশ নিতেন। পাশাপাশি নিচেরসারিতে ডানহাতে ব্যাটিংয়ে পারদর্শিতা দেখিয়েছেন তিনি।